ঝালকাঠি, ১১ জুলাই (মো. জিয়াউল হাসান পলাশ/আমাদের বরিশাল ডটকম): উপকূলীয় উপজেলা কাঁঠালিয়ায় কোন ভেড়ি বাঁধ না থাকায় স্বাভাবিক জোয়ারে বিষখালী নদীর পানিতে তলিয়ে যাচ্ছে হাজার হাজার একর জমি। অন্যদিকে এ নদী ভাঙ্গনে বিলীন হয়ে যাচ্ছে কৃষি জমি। কিন্তু সরকারী ভাবে নদী ভাঙ্গন রোধ এবং বাঁধ নির্মানে কোন উদ্যোগ নেয়া হচ্ছেনা। তাই কৃষকরা চাঁদা তুলে আবাদী জমি কেটে জোয়ারের পানি  ঠেকাতে বাঁধ দিচ্ছে।